Sina ira nai cama marli bancar shi un di nai cama marlji initsiator di interesili materiali dit atsel chiro. Lucra tu multi sferi dit economii, ca s - dzatsem, tu sfera di melioratsii pânâ la nai cama sensibilili transactsii dit sfera di banchi. Nâs vârnâoarâ nu lucrâ cu lucri nitinjisiti. Ti nâs amintarea aveari nu lji ira scupolu a banâljei , ma, elementu a banâljei. Nâs multu lucra cu comertsii. Cum s-veadi, tutâ comertsia cu bubaclju shi tutumea dit atsel period ira tu manj a lui. Tu Viena shi Peshta avea multu mari magatsinuri ti bumbac, lânâ shi tutumi. Sina multu priadusi ti nintari agrarlu shi industria. Amintâ multi ahârdziruri ti atsea tsi adra câljuri shi tsi lu ninta transportul. Nâs ira finansier cându s- construia calea di her Viena - Giura. Ninti s- moarâ ira un di nai ma avutslji oaminj tu Evropâ. Cându muri alâsâ etinj pradz 80 di milioani di forinti di asimi shi 29 di latifundi cu 241 735 iutri di loc cu nai ma moderni mâchinji ti lucârli di agrar, piningâ multili palâturi tu Viena shi pit alanti metropoli din Evropâ.